2018. gada 26. jūnijā Noteikumi Nr. 374

Rīgā (prot. Nr. 30 30. §)

**Grozījumi Ministru kabineta 2015. gada 30. jūnija noteikumos Nr. 367 "Nacionālais numerācijas plāns"**

Izdoti saskaņā ar

Elektronisko sakaru likuma

56. pantu

Izdarīt Ministru kabineta 2015. gada 30. jūnija noteikumos Nr. 367 "Nacionālais numerācijas plāns" (Latvijas Vēstnesis, 2015, 138., 252. nr.; 2016, 87. nr.) šādus grozījumus:

1. Izteikt 2.1. apakšpunktu šādā redakcijā:

"2.1. bezmaksas izsaukuma pakalpojuma numurs – nacionālais numurs, viens no pakalpojumu numuriem, ko lieto tādu elektronisko sakaru pakalpojumu sniegšanai, par kuriem maksā izsaukuma saņēmējs;".

2. Izteikt 2.3. apakšpunktu šādā redakcijā:

"2.3. dalītās samaksas pakalpojuma numurs – nacionālais numurs, viens no pakalpojumu numuriem, ko lieto tādu elektronisko sakaru pakalpojumu sniegšanai, par kuriem daļu maksā izsaukuma veicējs, bet atlikušo daļu – izsaukuma saņēmējs;".

3. Papildināt 2.11. apakšpunktu aiz vārdiem "nacionālais signalizācijas punktu kods" ar vārdiem "(*NSPC* jeb *National Signaling Point Code*)".

4. Izteikt 2.16. apakšpunktu šādā redakcijā:

"2.16. papildu samaksas pakalpojuma numurs – nacionālais numurs, viens no pakalpojumu numuriem, ko lieto tādu elektronisko sakaru pakalpojumu sniegšanai, kurus izsaukumu veicējs saņem par maksu, kas ir atšķirīga no maksas par iekšzemes izsaukumiem, starptautiskajiem izsaukumiem, kā arī citiem izsaukumiem (piemēram, bezmaksas izsaukums, dalītās samaksas izsaukums);".

5. Izteikt 2.19. apakšpunktu šādā redakcijā:

"2.19. publiskais fiksētais elektronisko sakaru tīkls – publiskais elektronisko sakaru tīkls, kurā noslodzes maršrutēšanu nodrošina uz pieslēguma punktu, kurš atrodas pastāvīgā vietā, vai no tā;".

6. Papildināt noteikumus ar 2.32.1 apakšpunktu šādā redakcijā:

"2.32.1 numurs tehniskām vajadzībām – nacionālais numurs, kas nav nodots lietošanā galalietotājam un ko lieto izsaukuma maršrutēšanai numura saglabāšanas pakalpojuma nodrošināšanai publiskajā fiksētajā elektronisko sakaru tīklā, izsaukuma vai īsziņas maršrutēšanai publiskajā mobilajā elektronisko sakaru tīklā elektronisko sakaru pakalpojumu nodrošināšanai, kā arī elektronisko sakaru pakalpojumu testēšanai publiskajā elektronisko sakaru tīklā;".

7. Izteikt 1. pielikuma 1. tabulas 1. un 2. punktu šādā redakcijā:

|  |  |  |
| --- | --- | --- |
| "1. | 6XXXXXXX | Galalietotāju pieslēguma punktam publiskajā fiksētajā elektronisko sakaru tīklā.Tehniskām vajadzībām publiskajā fiksētajā elektronisko sakaru tīklā |
| 2. | 2XXXXXXX | Galalietotāju pieslēguma punktam publiskajā mobilajā elektronisko sakaru tīklā.Tehniskām vajadzībām publiskajā mobilajā elektronisko sakaru tīklā" |

8. Aizstāt 1. pielikuma 2. tabulā (izņemot 20. punktu) vārdus "Operatoru pakalpojumiem" ar vārdiem "Operatoru pakalpojumiem, galalietotāju pieslēguma punktam publiskajā elektronisko sakaru tīklā".

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards